โปรดเกล้า “สมภพ ภูริวิกรัยพงศ์” นั่งบอร์ด “กสทช.” คนที่ 7 มีผล 18 มี.ค.66
ราชกิจจานุเบกษาโปรดเกล้า "สมภพ ภูริวิกรัยพงศ์" นั่ง บอร์ด “กสทช.” คนที่ 7 ด้านกิจการโทรคมนาคม มีผล 18 มี.ค.66
ราชกิจจานุเบกษา โปรดเกล้า "สมภพ ภูริวิกรัยพงศ์" นั่ง บอร์ด “กสทช.” คนที่ 7 ด้านกิจการโทรคมนาคม มีผล 18 มี.ค.66
21 มี.ค. 2566

ผู้สื่อข่าวรายงานว่า เว็บไซด์ราชกิจจานุเบกษา เผยแพร่ประกาศสำนักนายกรัฐมนตรี เรื่องการแต่งตั้งกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) โดยมีพระบรมราชโองการโปรดเกล้าโปรดกระหม่อมแต่งตั้ง รองศาสตราจารย์สมภพ ภูริวิกรัยพงศ์ ให้ดำรงตำแหน่ง กรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (ด้านกิจการโทรคมนาคม) ตั้งแต่วันที่ 18 มี.ค.66

ทั้งนี้จากการแต่งตั้งดังกล่าวจะส่งให้บอร์ดกสทช.ชุดปัจจุบันมีครบตามกฎหมาย ประกอบด้วย 1.ศาสตราจารย์คลินิก นพ.สรณ บุญใบชัยพฤกษ์ประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ, 2.พลอากาศโท ดร.ธนพันธุ์ หร่ายเจริญ กสทช. (ด้านกิจการกระจายเสียง), 3.ศาสตราจารย์ ดร.พิรงรอง รามสูต กสทช. (ด้านกิจการโทรทัศน์) ,4.นายต่อพงศ์ เสลานนท์ กสทช. (ด้านการส่งเสริมสิทธิเสรีภาพของประชาชน), 5.รองศาสตราจารย์ ดร.ศุภัช ศุภชลาศัย กสทช. (ด้านเศรษฐศาสตร์), 6.พลตำรวจเอก ดร.ณัฐธร เพราะสุนทร กสทช. (ด้านกฏหมาย) และ 7.รองศาสตราจารย์ ดร.สมภพ ภูริวิกรัยพงศ์ กสทช. (ด้านกิจการโทรคมนาคม)